ஆமி

**ஆமி** (*Aami*) என்பது 2018 ஆம் ஆண்டு வெளியான இந்திய மலையாள மொழி வாழ்க்கை வரலாற்றுத் திரைப்படமாகும். இத்திரைப்படம் கவிஞர்-எழுத்தாளர் கமலா தாசின் வாழ்க்கையை அடிப்படையாகக் கொண்டது. இயக்குநர் கமல் எழுதி இயக்கியுள்ளார். கமலா சுரய்யாவாக மஞ்சு வாரியர், முரளி கோபி, டோவினோ தாமசு, அனூப் மேனன் மற்றும் ஆனந்த் பால் ஆகியோர் நடித்துள்ளனர். 2018 ஆம் ஆண்டு பிப்ரவரி மாதம் 9 ஆம் தேதியன்று திரைப்படம்  வெளியிடப்பட்டது. இரண்டு கேரள மாநில திரைப்பட விருதுகளை வென்றது.

## கதைக்களம்
எழுத்தாளர் மாதவிக்குட்டியின் வாழ்க்கையை ஆமி திரைப்படம் சித்தரிக்கிறது. முக்கியமாக அவரது குழந்தைப் பருவம், குடும்ப வாழ்க்கை, திருமண வாழ்க்கை, பகவான் கிருட்டிணர் மீதான பக்தி மற்றும் அவரது வாழ்க்கையின் பிற்பகுதியில் இசுலாத்திற்கு மாறுதல் ஆகியவற்றை மையமாகக் கொண்டுள்ளது.

## நடிகர்கள்
* மஞ்சு வாரியர் - கமலா தாஸ் (கமலா)
** நீலஞ்சனா- பதின்பருவ ஆமி 
*** ஏஞ்சலினா ஆபிரகாம் - குழந்தைப்பருவ ஆமி 
* டோவினோ தாமசு - கிருட்டிணன்
* முரளி கோபி - aமாதவ தாசு (மாதவிக்குட்டியின் கணவர்) 
* அனூப் மேனன் -அக்பர் அலி
* விச்சயலட்சுமி - பாலாமணியம்மா (கவிஞர்)
** ராசனா பவித்ரன்- இளம் வயது பாலாமணியம்மா (கவிஞர்)
* அணில் நெடுமங்காடு -வி.எம். நாயர் 
* கே. பி. ஏ. சி. இலலிதா -as சானுவம்மா 
* வினயா பிரசாத் -கமலாவின் சகோதரி
* இராகுல் மாதவ் -கமலாவின் கற்பனை நண்பன் 
* இந்திரன்ஸ் - பொற்கொல்லர் 
* ஜோதி கிருட்டிணா- மாலதி
* அஞ்சலி நாயர் -கமர் 
* பாலச்சந்திரன் சுள்ளிக்காடு 
* வத்சலா மேனன் 
* தினேசு பிரபாகர் - கோபக்கார கணவன்

## தயாரிப்பு
ஆமி திரைப்படத்தில் நடிக்க 2016 ஆம் ஆண்டில், பாலிவுட் நடிகை வித்யா பாலன் கமலா சுரய்யா வேடத்தில் நடிக்க ஒப்பந்தம் செய்யப்பட்டார். ஆனால் 2017 ஆம் ஆண்டு சனவரி மாதத்தில் இப்படத்தின் இயக்குநர் கமலுடன் ஏற்பட்ட கருத்து வேறுபாடு காரணமாக இப்படத்திலிருந்து விலகினார். 2016 ஆம் ஆண்டில், கமலாவின் கணவர் மாதவ தாசு வேடத்தில் முரளி கோபியும்  ஒரு கற்பனைக் கதாபாத்திரத்திர வேடத்தில்  பிருத்விராஜ் சுகுமாரன் நடிப்பதும் உறுதி செய்யப்பட்டது.  இந்த ஆண்டின் பிற்பகுதியில், அதிக அளவிலான படப்பிடிப்பு அட்டவணை காரணமாக, பிருத்விராஜும் படத்திலிருந்து விலகினார். அவருக்குப் பதிலாக டோவினோ தாமசு பரிந்துரைக்கப்பட்டார்.  பின்னர், அனூப் மேனன் நடிகர் பட்டியலில் சேர்க்கப்பட்டார். பாலனுக்கு மாற்றாக ஊடகங்கள் பல பெயர்களைச் செய்தி வெளியிட்டன. ஆனால் பிப்ரவரி 2017 ஆம் ஆண்டில், இயக்குநர் கமல் அனைத்து அறிக்கைகளையும் மறுத்து, தான் அவசரப்படவில்லை என்றும், சுரய்யாவின் தோற்றத்துடன் பொருந்தக்கூடிய ஒரு நபரைத் தேடி வருவதாகவும் கூறினார். இதனால்தான் முதலில் பாலனைத் தேர்ந்தெடுத்தார். மற்றவர்களின் பரிந்துரைகளையும் பரிசீலித்து வருவதாக இவர் வெளிப்படுத்திய போதிலும். பிப்ரவரி 2017 ஆம் ஆண்டில், மஞ்சு வாரியர் கமலா சுரய்யாவாக நடிக்க ஒப்பந்தம் செய்தார்.

இப்படத்தின் முதன்மை படப்பிடிப்பு 2017 ஆம் ஆண்டு, மார்ச் மாதம், 24ஆம் தேதியன்று திருச்சூரில் உள்ள புன்னையர்குளத்தில் உள்ள கமலா சுரய்யா நினைவிடத்தில் தொடங்கியது. இப்படபிடிப்பு ஏப்ரல் மாத்ம் வரை நீடித்தது மேலும் மும்பை, கொல்கத்தா மற்றும் எர்ணாகுளம் ஆகிய இடங்களில் படபிடிப்பு நடைபெற்றது.

## விமர்சனங்கள்
தி டைம்சு ஆஃப் இந்தியாவின் சுச்சித்து சந்திரகுமார் 5 மதிப்பெண்களுக்கு 3.5 நட்சத்திரங்களை வழங்கி எழுதியுள்ளார். மேலும் சமகால மற்றும் சிக்கலான கதாபாத்திரத்தின் இந்த கதையை சித்தரிக்கும் போது இயக்குனர் காலத்தில் முன்னும் பின்னுமாகச் சென்றாலும், 'ஆமி'யின் கதை பெரும்பாலும் எளிமையானது மற்றும் நேரடியானது எனவும் விமர்சிக்கப்பட்டுள்ளது.  இந்தியன் எக்சுபிரசின் மனோச்சு குமார் இப்படத்திற்கு 3.5/5  நட்சத்திரங்களை வழங்கி இவ்வாறு எழுதினார். மஞ்சு வாரியர் ஒரு முரண்பட்ட பெண்ணின் வேடத்தில் நடிப்பதைப் பார்ப்பது உண்மையிலேயே சுவாரசியமாக இருக்கிறது. நடிப்பில் இவரது உறுதிப்பாடுதான் கதைக்கு முக்கியமானதாக அமைந்துள்ளது."

## மேற்கோள்கள்